จากประเด็นที่นายชัชชาติ สิทธิพันธุ์ ผู้ว่าราชการกรุงเทพมหานคร เป็นประธานการประชุมคณะกรรมการอำนวยการความร่วมมือการทำงาน กทม. และจังหวัดปริมณฑล ครั้งที่ 2/2567 ณ ห้องประชุม 1-2 ชั้น 2 ศาลากลางจังหวัดสมุทรปราการ ผมมีข้อเสนอแนะดังนี้ 
1.  ประเด็นพื้นที่ทับซ้อนระหว่างจังหวัดสมุทรปราการและกรุงเทพมหานคร บริเวณหมู่ที่ 2 ตำบลบ้านคลองสวน อำเภอพระสมุทรเจดีย์ เมื่อคณะอนุกรรมการที่ตั้งขึ้นได้ข้อสรุปที่ส่งผลให้อาณาเขตของกรุงเทพมหานครเปลี่ยนแปลงไป ควรยกร่างพระราชบัญญัติแก้ไขเปลี่ยนแปลงอาณาเขตท้องที่กรุงเทพมหานคร พร้อมทั้งดำเนินการรับฟังความคิดเห็นของประชาชนตามมาตรา 77 วรรคสอง แห่งรัฐธรรมนูญแห่งราชอาณาจักรไทยก่อนเสนอรัฐมนตรีว่าการกระทรวงมหาดไทยเพื่อเสนอเข้าสู่การพิจารณาของคณะรัฐมนตรี
2. กรณีปลาหมอคางดำ ตามที่มีข้อมูลตามลิ้งค์นี้ https://www.khaosod.co.th/special-stories/news_777777833968 https://www.pptvhd36.com/news/สังคม/228565 หรือแม้แต่ผู้ว่าราชการกรุงเทพมหานครก็ร่วมพิสูจน์ตามปรากฎในลิ้งค์นี้ https://www.facebook.com/share/v/1fSzF17REcevDQaZ/? จึงขอให้สำนักอนามัย (หรือหน่วยงานที่เกี่ยวข้อง) นำตัวอย่างปลาหมอคางดำที่น็อกน้ำที่บึงมักกะสันไปตรวจสอบเกี่ยวกับสารพิษและคุณค่าทางโภชนาการ เพื่อให้เกิดความมั่นใจแก่ประชาชน